Hafnarfjörður 1. Desember 2017

**Áríðandi tilkynning um innköllun vöru.**

Álfasaga ehf. innkallar eftirfarandi framleiðsluvörur sínar vegna villu í innihaldslýsingu á umbúðum:

* Sesame kjúklinganúðlur, undir vörumerkinu „Einfalt og Gott“, framleiðsludagur 30. Nóvember 2017. Ástæða innköllunar er að ekki er merkt með réttum hætti í innihaldslýsingu að varan innihaldi ofnæmis- og óþolsvalda (jarðhnetur og ostrur).
* Marókkóskur harissa kjúklingur, undir vörumerkinu „Borðum Rétt“, framleiðsludagur 30. Nóvember 2017. Ástæða innköllunar er að varan inniheldur couscous sem venjulega er unnið úr hveiti en heiti ofnæmis- eða óþolsvaldsins (hveiti) kemur ekki skýrt fram í innihaldslýsingu.

Þeir sem hafa þegar keypt rétti merkta með áðurnefndri framleiðsludagsetningu geta haft samband við Álfasögu ehf. í síma 553-4060 eða sent póst á dagny@dagnyehf.is og skipt vörunni út fyrir aðra samskonar vöru eða fengið endurgreitt gegn framvísun kassakvittunar.

Merkingar hafa nú þegar verið lagfærðar og allir ofnæmis- og óþolsvaldar merktir ítarlega eins og reglur kveða á um. Aðrar vörur undir vörumerkjunum „Borðum Rétt“ og „Einfalt og Gott“ eru og verða áfram til sölu í öllum helstu verslunum á landinu.

Beðist er velvirðingar á þessum leiðu mistökum.

Virðingarfyllst,

Álfasaga ehf

Eyrartröð 2A

220 Hafnarfirði